****

**tervpályázati dokumentáció**

**a**

***„Ranolder oktatási, kulturális és sportközpont”***

**tárgyú**

**Uniós értékhatárt elérő becsült értékű tervpályázati eljáráshoz**

**EKR000064392023**



TARTALOM

[1. A TERVPÁLYÁZAT ALAPADATAI 5](#_Toc120181293)

[1.1. A tervpályázat kiírója 5](#_Toc120181294)

[1.2. A tervpályázat lebonyolítója 5](#_Toc120181295)

[1.3. A tervpályázat jogi- és közbeszerzési szakértője 5](#_Toc120181296)

[1.4. A tervpályázat pontos címe és tárgya 5](#_Toc120181297)

[1.5. A tervpályázat célja 5](#_Toc120181298)

[1.6. A tervpályázat formája, jellege 5](#_Toc120181299)

[1.7. Kapcsolat 6](#_Toc120181300)

[1.8. A tervpályázaton való részvétel feltételei 6](#_Toc120181301)

[1.9. A tervpályázatból való kizárás 9](#_Toc120181302)

[1.10. A tervpályázat lebonyolításának fontosabb dátumai 10](#_Toc120181303)

[2. A BÍRÁLÓ BIZOTTSÁG 11](#_Toc120181304)

[2.1. A Bíráló Bizottság 11](#_Toc120181305)

[2.2. A Bíráló Bizottság munkája 11](#_Toc120181306)

[3. A TERVPÁLYÁZAT LEBONYOLÍTÁSA 12](#_Toc120181307)

[3.1. Pályázat meghirdetése 12](#_Toc120181308)

[3.2. Pályázati jelentkezés 12](#_Toc120181309)

[3.3. Dokumentáció beszerzése 12](#_Toc120181310)

[3.4. Helyszíni szemle 12](#_Toc120181311)

[3.5. Kérdések és válaszok 12](#_Toc120181312)

[3.6. A pályázati dokumentáció véglegesítése 12](#_Toc120181313)

[3.7. A pályaművek benyújtása 13](#_Toc120181314)

[4. A PÁLYAMŰVEK DÍJAZÁSA 14](#_Toc120181315)

[4.1. Díjazás 14](#_Toc120181316)

[4.2. A tervpályázat eredményhirdetése 14](#_Toc120181317)

[4.3. A pályaművek és felhasználásuk 15](#_Toc120181318)

[4.4. A tervezési szolgáltatás megrendeléséhez szükséges Kiírói feltételek 15](#_Toc120181319)

[5. BENYÚJTANDÓ MUNKARÉSZEK 16](#_Toc120181320)

[5.1. Formai követelmények 16](#_Toc120181321)

[5.2. Tartalmi követelmények 17](#_Toc120181322)

[5.3. Titkosság 18](#_Toc120181323)

[6. BÍRÁLATI SZEMPONTOK 19](#_Toc120181324)

[6.1. Építészeti értékteremtés, környezetalakítás 19](#_Toc120181325)

[6.2. Funkcionális kialakítás 19](#_Toc120181328)

[6.3. Gazdaságosság 19](#_Toc120181330)

[6.4. Igazodás a környezethez 19](#_Toc120181331)

[7. A TERVEZÉSI FELADAT ISMERTETÉSE 21](#_Toc120181332)

[8. Mellékletek 22](#_Toc120181333)

PREAMBULUM

Veszprémi Főegyházmegye az ország egyik legrégibb egyházmegyéje, ugyanakkor Veszprém a legfiatalabb az érseki székhelyek sorában, hiszen csak 1993. május 30-án emelte metropolitai székhellyé Szent II. János Pál pápa Hungarorum Gens apostoli konstitúciójával.

Ugyancsak ez az apostoli konstitúció határozta meg az egyházmegye mai területét, melyet Veszprém vármegye, Zala vármegye mintegy egynegyed része, valamint Fejér, Győr-Moson-Sopron és Komárom-Esztergom vármegyék néhány települése alkot. Az egyházmegyében 460 ezer ember lakik, ebből mintegy 300 ezer katolikus. Az egyházmegye négy főesperesi, hét esperesi kerületből, valamint 180 plébániából áll. A főegyházmegye főpásztora 2019. augusztus 30-tól dr. Udvardy György érsek, általános helynöke dr. Takáts István, gazdasági helynöke Szabó János, bírósági helynöke Tóth András Sándor. A főegyházmegye védőszentje Szent Anna, társvédőszentje Boldog Gizella.

A főegyházmegye a hitéleti, egyházszervezési feladatain túl oktatási, szociális, kulturális és karitatív intézményeket tart fenn. Komoly munkát végez a fiatalok oktatása, nevelése és a családpasztorizáció terén

A Miniszterelnökség kezelő szerveként eljáró Bethlen Gábor Alapkezelő Zrt., mint Támogató, a „Ranolder János Római Katolikus Általános Iskola infrastrukturális megújítása, valamint multifunkcionális sport-és rendezvénycsarnok, uszoda és közösségi tér létesítés Keszthelyen”, mint támogatott fejlesztés tevékenység megvalósításához szükséges forrást az EGYH-EKF-21-P-0040 támogatói okirat keretében a Veszprémi Főegyházmegye, mint kedvezményezett részére biztosította, amely támogatott tevékenység a Ranolder János Vagyonkezelő Igazgatóság, mint belső egyházi jogi személy közreműködésével kerül megvalósításra.

A tervpályázat eredményképpen megvalósuló komplex ingatlanfejlesztéssel a Veszprémi Főegyházmegye közép- és hosszútávú céljai a tanulói létszám további növelése és az iskola népszerűségének további emelése tekintetében elérhetővé válik.

PÁLYÁZAT

# A TERVPÁLYÁZAT ALAPADATAI

## A tervpályázat kiírója

Ranolder János Vagyonkezelő Igazgatóság (a továbbiakban: „Kiíró”, vagy „Ajánlatkérő”)

Székhely: 8200 Veszprém, Vár utca 18.

## A tervpályázat lebonyolítója

Paulinyi & Partners Zrt.

Székhely: 1082 Budapest, Kisfaludy utca 38. II. em.

## A tervpályázat jogi- és közbeszerzési szakértője

A tervpályázat jogi szakértője és felelős akkreditált közbeszerzési szaktanácsadója:

dr. Panácz István (00037)

levelezési cím: 1012 Budapest, Attila út 79. I. em. 7.

telefon: +36 30 4791801

email: pankontroll@outlook.hu

## A tervpályázat pontos címe és tárgya

A tervpályázat címe: Ranolder oktatási, kulturális és sportközpont

A tervpályázat tárgya: Ranolder János Római Katolikus Általános Iskola infrastrukturális megújítása, valamint multifunkcionális sport-és rendezvénycsarnok, uszoda és közösségi tér létesítése

## A tervpályázat célja

A tervpályázat célja a Ranolder János Római Katolikus Általános Iskola infrastrukturális megújítása, valamint multifunkcionális sport- és rendezvénycsarnok, uszoda és közösségi tér létesítése érdekében minden olyan építészeti megoldás, ötlet feltárása, mely egy optimális intézmény megalkotásához szükséges, valamint a műszaki tervdokumentációk elkészítéshez a tervező kiválasztása.

## A tervpályázat formája, jellege

A pályázati eljárás formája: UNIÓS ÉRTÉKHARÁT ELÉRŐ BECSÜLT ÉRTÉKŰ TERVPÁLYÁZAT

A tervpályázat jellege: NYÍLT

A tervpályázat lebonyolítása:

* a 2015. évi CXLIII. törvény a közbeszerzésekről (a továbbiakban: „Kbt.”),
* és a 310/2015. (X. 28.) Korm. rendelet a tervpályázati eljárásokról (a továbbiakban: „310/2015. Korm. rendelet”)
* és az elektronikus közbeszerzés részletes szabályairól szóló 424/2017. (XII. 19.) Korm. rendelet (a továbbiakban: „EKR rendelet”). szerint történik.

A pályázat minősített adatot nem tartalmaz.

A **tervpályázat titkos**, azaz azon a 310/2015. Korm. rendelet 8.§ (1) bekezdés értelmében a pályázók nevét, lakcímét, székhelyét, a kiírásban kért egyéb adatait elkülönítetten, titkosan kell kezelni. A pályázók adatait a bírálóbizottság csak a bírálat lezárását és a zárójelentés elfogadását követően ismerheti meg és hozhatja nyilvánosságra.

A bírálóbizottság a titkosságot sértő pályaműveket a tervpályázatból kizárja.

## Kapcsolat

A Pályázók és a Kiíró közötti kapcsolattartás, információcsere, a pályamű beadása az Elektronikus Közbeszerzési Rendszeren (EKR) keresztül zajlik az EKR rendeletben meghatározottak szerint elektronikusan, anonim módon, sorszám felhasználásával történik, a következő honlapon: <https://ekr.gov.hu/>

Felhívjuk a pályázók figyelmét, hogy az EKR által biztosított titkosítás kizárólag a benyújtó pályázó adataira vonatkozik, a tervpályázati eljárásban felcsatolt dokumentumokban rögzített adatok titkosságát az EKR nem biztosítja. Az EKR-ben csatolt dokumentumok titkosságának biztosítása a pályázó kötelezettsége és felelőssége.

Felhívjuk továbbá a pályázók figyelmét, hogy a pályázati anyag, nagyméretű file-ok feltöltése idő- és kapacitás igényes. A pályázó megfelelő időben kezdje meg a pályázati anyagok feltöltését! A hiányosan, hibásan vagy késedelmesen beadott pályaművek kizárásra kerülhetnek!

Az EKR rendszer használatával kapcsolatban felmerülő problémákkal és kérdésekkel Pályázó az EKR rendszer üzemeltetőjéhez [Új Világ Nonprofit Szolgáltató Kft.] fordulhat.

## A tervpályázaton való részvétel feltételei

A tervpályázaton az a természetes vagy jogi személy vagy jogi személyiséggel nem rendelkező jogalany vehet részt – a továbbiakban Pályázó – aki/amely:

* a jelen kiírásban meghirdetett tervezési feladat elkészítésére vállalkozik,
* azzal, hogy pályaművét benyújtotta, a pályázati kiírás feltételeit magára nézve kötelezőnek elfogadta, (a 310/2015. Korm. rendelet 17. § (2) bekezdése értelmében a pályázó azzal, hogy pályaművét benyújtotta, a tervpályázati kiírás feltételeit magára nézve kötelezőnek fogadja el),
* a pályázat tervezési feladatának elkészítésére vállalkozik, és ehhez a külön jogszabály szerinti jogosultsággal rendelkezik vagy vállalja, hogy a külön jogszabályban előírt tervezési jogosultságokkal rendelkező személyeket bevon a tervezésbe,
* elfogadja, hogy a tervpályázatot követő, hirdetmény nélküli tárgyalásos közbeszerzési eljárás eredményeképpen létrejövő szerződéskötési és a tervezési szakaszra a tervezési program elemeit a Kiíró pontosíthatja, módosíthatja a közbeszerzési jogszabályok által megengedett mértékben és tartalommal,
* akivel szemben a 2015. évi CXLIII. törvény 25. § (3) bekezdése, a 310/2015. Korm. rendelet 17. § (3) bekezdése, valamint a 310/2015. Korm. rendelet 18. § (4) bekezdése és (5) bekezdése szerinti kizáró okok egyike sem áll fenn.

**Kizáró okok**

310/2015. Korm. rendelet 17.§ (3): Nem indulhat tervpályázati eljárásban pályázóként az a gazdálkodó szervezet vagy természetes személy, aki, illetve amely szakmai tevékenysége körében – három évnél nem régebben meghozott jogerős ítéletben megállapított – jogszabálysértést követett el.

310/2015. Korm. rendelet 18 §. (4) A Kbt. 25. § (3) bekezdésében foglaltakon túl nem indulhat pályázóként, aki a bírálóbizottság

* résztvevőjének a Polgári Törvénykönyvről szóló 2013. évi V. törvény 8:1. § 2. pontja szerinti hozzátartozója,
* résztvevőjével együtt azonos gazdálkodó szervezettel áll munkaviszonyban, vagy munkavégzésre irányuló egyéb jogviszonyban, illetve azonos gazdálkodó szervezetben tulajdoni részesedéssel rendelkezik, vagy
* résztvevőjével egy éven belül közösen pályaművet nyújtott be.

310/2015. Korm. rendelet 18§. (5) A Kbt. 25. § (3) bekezdésében foglaltakon túl nem indulhat pályázóként továbbá

* az a gazdálkodó szervezet, amelynek vezető tisztségviselője, felügyelőbizottsági tagja vagy a gazdálkodó szervezetben tulajdoni részesedéssel rendelkező tagja, illetve ezeknek a hozzátartozója a bírálóbizottság résztvevője, vagy
* az a gazdálkodó szervezet, amellyel a bírálóbizottság bármely résztvevője munkaviszonyban vagy munkavégzésre irányuló egyéb jogviszonyban áll.

Ajánlatkérő felhívja továbbá a figyelmet a Kbt. 25. § alábbi rendelkezéseire:

*„25. § (1) Az ajánlatkérő köteles minden szükséges intézkedést megtenni annak érdekében, hogy megelőzze, feltárja és szükség esetén orvosolja az összeférhetetlenséget és a verseny tisztaságának sérelmét eredményező helyzeteket.*

*(2) Az ajánlatkérő nevében eljáró és az ajánlatkérő által az eljárással vagy annak előkészítésével kapcsolatos tevékenységbe bevont személy írásban köteles nyilatkozni arról, hogy vele szemben fennáll-e bármely olyan körülmény, amely az e § szerinti összeférhetetlenséget eredményezhet. Ha e személy a közbeszerzési eljáráshoz kapcsolódó több folyamatban (eljárás előkészítése, ajánlatok és részvételi jelentkezések bírálata, a közbeszerzési eljárás eredményéről szóló döntés meghozatala) is részt vesz, az érintett személynek a nyilatkozatot valamennyi folyamathoz kapcsolódóan meg kell tennie. Ha az összeférhetetlenség vagy annak kockázata a nyilatkozat megtételét követően merül fel, az érintett személy köteles ezt haladéktalanul bejelenteni az ajánlatkérő részére.*

*(3) Ha a (2) bekezdés szerinti cselekmények vagy bármely más forrásból származó információ alapján felmerül az összeférhetetlenség kockázata, az ajánlatkérő köteles megvizsgálni az összeférhetetlenség fennállását.*

*(4) Összeférhetetlenség áll fenn akkor, ha az ajánlatkérő részéről az eljárással vagy annak előkészítésével kapcsolatos tevékenységbe bevont vagy az eljárás eredményét befolyásolni képes személy - ide értve a közbeszerzési szolgáltatót, valamint az általa foglalkoztatottakat is - közvetve vagy közvetlenül olyan pénzügyi, gazdasági vagy egyéb személyes érdekeltséggel rendelkezik, amely úgy tekinthető, hogy befolyásolja funkcióinak pártatlan és tárgyilagos gyakorlását.*

*(5) Vélelmezni kell, hogy fennáll a (4) bekezdés szerinti összeférhetetlenség, ha a (4) bekezdés szerinti személy*

*a) a közbeszerzési eljárásban ajánlattevőként, részvételre jelentkezőként, alvállalkozóként részt vesz vagy az alkalmasság igazolásában részt vesz;*

*b) a közbeszerzési eljárásban ajánlattevőként, részvételre jelentkezőként, alvállalkozóként vagy az alkalmasság igazolásában részt vevő szervezetként részt vevő gazdasági szereplő vagy annak tagja, vezető tisztségviselője, felügyelőbizottságának tagja, cégvezetője vagy alkalmazottja; vagy*

*c) az a) vagy a b) pontban meghatározott személyek hozzátartozója.*

*(6) A nyilvánosan működő részvénytársaság kivételével összeférhetetlen és nem vehet részt az eljárásban ajánlattevőként, részvételre jelentkezőként, alvállalkozóként vagy az alkalmasság igazolásában részt vevő szervezetként*

*a) a köztársasági elnök,*

*b) az Országgyűlés elnöke, alelnöke,*

*c) a Kormány tagja,*

*d) a Kúria elnöke, az Országos Bírósági Hivatal elnöke,*

*e) a legfőbb ügyész,*

*f) az Alkotmánybíróság elnöke,*

*g) az Állami Számvevőszék elnöke,*

*h) a Közbeszerzési Hatóság, a Gazdasági Versenyhivatal, a Nemzeti Adatvédelmi és Információszabadság Hatóság, a Nemzeti Választási Iroda, a Központi Statisztikai Hivatal, az Országos Atomenergia Hivatal, a Szellemi Tulajdon Nemzeti Hivatala, a Nemzeti Adó- és Vámhivatal, a Nemzeti Kutatási, Fejlesztési és Innovációs Hivatal, a Nemzeti Média- és Hírközlési Hatóság, a Magyar Energetikai és Közmű-szabályozási Hivatal vezetője, vagy*

*i) a Magyar Nemzeti Bank elnöke*

*tulajdonában, vagy az a)-i) pont szerinti személlyel közös háztartásban élő hozzátartozója tulajdonában álló szervezet.*

*(7) A közbeszerzési eljárás előkészítésében vagy lefolytatásában az ajánlatkérő részéről nem vehet részt olyan személy, akinek a részvétele összeférhetetlenséget eredményezne. Összeférhetetlenség fennállása esetén az ajánlatkérő köteles megvizsgálni, hogy az összeférhetetlenség az adott közbeszerzési eljárás tekintetében hogyan érintette a verseny tisztasága és az egyenlő bánásmód elveinek érvényesülését, és köteles mindazon intézkedéseket megtenni, amelyek szükségesek az összeférhetetlenség megszüntetéséhez és az eljárás jogszerűségének helyreállításához. A 62. § (1) bekezdés m) pontja akkor alkalmazható, ha az egyenlő bánásmód és a verseny tisztaságának sérelme más módon nem orvosolható.*

*(8) A (7) bekezdéstől eltérően, ha egy részvételre jelentkező, ajánlattevő, alvállalkozó vagy az alkalmasság igazolásában részt vevő szervezet vagy egy ezekkel - közvetve vagy közvetlenül - a 3. § 28. pontjában meghatározott kapcsolatban álló gazdasági szereplő - ide értve az (5) bekezdés b) pontja szerinti személyeket is - részt vett a közbeszerzési eljárás előkészítésében, az ajánlatkérő köteles megfelelő intézkedéseket tenni - különös tekintettel az eljáráshoz kapcsolódó valamennyi releváns információ többi gazdasági szereplővel való közlésére, valamint megfelelő ajánlattételi határidő biztosítására - annak érdekében, hogy az érintett gazdasági szereplő közbeszerzési eljárásban való részvétele ne vezessen a verseny torzításához. Az érintett gazdasági szereplő a 62. § (1) bekezdés m) pontja alapján csak akkor zárható ki az eljárásból, ha az egyenlő bánásmód elvének tiszteletben tartása más módon nem biztosítható. A kizárást megelőzően az ajánlatkérő - hiánypótlás vagy felvilágosítás kérés útján - köteles biztosítani annak lehetőségét, hogy az érintett gazdasági szereplő bizonyítsa, hogy a közbeszerzési eljárás előkészítésében való részvétele az egyenlő bánásmód elvét és a verseny tisztaságát nem sérti, vagy az érintett gazdasági szereplő az összeférhetetlenségi helyzetet más módon elhárítsa. Az összeférhetetlenségi helyzet elhárítása érdekében a gazdasági szereplő által tett intézkedéseket az ajánlatkérő köteles az ajánlatok (részvételi jelentkezések) elbírálásáról szóló összegezésben ismertetni.*

*(9) A (8) bekezdés alkalmazásában nem eredményezi a verseny tisztaságának sérelmét és nem összeférhetetlen az olyan személy (szervezet) részvétele az eljárásban,*

*a) akitől, illetve amelytől az ajánlatkérő az adott közbeszerzéssel kapcsolatos helyzet-, piacfelmérés, illetve a közbeszerzés becsült értékének felmérése érdekében a közbeszerzés megkezdése időpontjának megjelölése nélkül, kizárólag a felmérés érdekében szükséges adatokat közölve kért tájékoztatást,*

*b) aki, illetve amely az ajánlatkérő által folytatott előzetes piaci konzultációban [28. § (4) bekezdése] vett részt,*

*c) akitől, illetve amelytől az ajánlatkérő a támogatásra irányuló igény (pályázat) benyújtásához szükséges árajánlatot kapott,*

*feltéve, hogy az a), b) vagy a c) pont alkalmazása kapcsán az ajánlatkérő nem közölt vele a közbeszerzési eljárás során az összes ajánlattevő vagy részvételre jelentkező részére rendelkezésre bocsátott adatok körét meghaladó információt, valamint az ajánlattételi határidő meghatározása biztosítja az egyenlő bánásmód elvének érvényesülését.”*

Pályázó köteles pályaművéhez csatolni arra vonatkozó nyilatkozatát, hogy fentiek szerinti kizáró okok nem állnak fenn vele szemben

Ajánlatkérő a 310/2015 (X. 28.) Korm. rendelet 30. § (2) bekezdése alapján előírja, hogy a Pályázó (vagy annak munkavállalója, illetve a tervezési feladatba általa bevont természetes személy) rendelkezzen az építésügyi és az építésüggyel összefüggő szakmagyakorlási tevékenységekről szóló 266/2013. (VII. 11.) Korm. rendelet 1. számú melléklete szerinti „É” (vagy a hatályos átsorolás előtti, azzal egyenértékű) tervezői jogosultsággal vagy a jogosultság megszerzéséhez szükséges végzettséggel és szakmai gyakorlattal.

Pályázó köteles pályaművéhez csatolni arra vonatkozó nyilatkozatát, hogy megfelel a fentiek szerinti alkalmassági követelménynek.

A Kiíró a tervpályázatot követő hirdetmény nélküli tárgyalásos eljárás során a megkövetelt tervezői szakmai kompetenciákat bővítheti, pontosíthatja, módosíthatja.

## A tervpályázatból való kizárás

A Bíráló Bizottság a tervpályázatból kizárja a Pályázót a következő esetekben:

* ha a pályaművet a határidő után nyújtotta be,
* ha a benyújtott pályamű sérti a titkosságot,
* kizárja azt a pályaművet, amelynek szerzőivel szemben a 310/2015. Korm. rendelet 18. § (4) bekezdése és (5) bekezdése és a 17. § értelmében kizáró ok áll fent (Pályázó köteles nyilatkozni, hogy ilyen kizáró ok nem áll fent),
* ha a benyújtott pályamű a meghatározott tartalmi követelményeket nem teljesíti.

A Bíráló Bizottság a tervpályázatból kizárhatja a Pályázót a következő esetekben:

* ha a formai követelményeket a pályamű nem teljesíti - feltéve, hogy a formai hiba a pályamű bírálatát ellehetetleníti -, valamint a hiányos pályaműveket.

Amennyiben a Pályázókkal, szerzőkkel vagy munkatársakkal kapcsolatban az összeférhetetlenség miatti kizáró ok a pályamű beazonosításakor merül fel, az érintett pályaművet a tervpályázatból ki kell zárni. A kizárás a pályázatoknak a Bíráló Bizottság által korábban megállapított sorrendjét és a díjakat nem befolyásolja, és a kizárt Pályázó pályázati díja nem kerül kiadásra.

## A tervpályázat lebonyolításának fontosabb dátumai

**Helyszíni szemle időpontja: 2023. február 7. 11:00 óra**

**Kérdések határideje: 2023. február 10.**

**Kérdésekre adott válaszok határideje: 2023. március 3.**

**Pályaművek beérkezésének határideje: 2023. április 13.**

**A tervpályázatii dokumentumokban valamennyi órában megadott határidő közép-európai (CET/CEST) idő szerint értendő.**

# A BÍRÁLÓ BIZOTTSÁG

## A Bíráló Bizottság

**Bíráló Bizottság tagjai**

|  |  |  |
| --- | --- | --- |
| **Szerep** | **Név** | **Képviselt szervezet** |
| 1. Elnök | **Dr. Udvardy György** | Veszprémi Főegyházmegye  Ranolder János Vagyonkezelő Igazgatóság |
| 2. Társelnök | **Eltér István** | Budapesti Építész Kamara |
| 3. Társelnök | **Wagner Ernő** | Magyar Mérnöki Kamara |
| 4. Tag | **Dr. Vukoszávlyev Zorán** | Építési és Közlekedési Minisztérium |
| 5. Tag | **Lengl Zoltán** | Zala Vármegyei Kormányhivatal |
| 6. Tag | **Dr. Medvegy Gabriella** |  |
| 7. Tag | **Dr. Bachmann Bálint** | Magyar Építész Kamara |
| 8. Tag | **Ónodi Szabó Lajos** | Keszthely Város Önkormányzata |
| 9. Tag | **Bánkiné Valkó Magdolna** |  |

A Bíráló Bizottság összetételét a Kiíró a vonatkozó jogszabályok, különösen a 310/2015. Korm. rendelet 13.§ (1), (2) pontok előírásait betartva határozta meg.

## A Bíráló Bizottság munkája

* A Bíráló Bizottság a vonatkozó jogszabályok, az Elnök által előterjesztett és a tagok által jóváhagyott munkaterv szerint végzi munkáját.
* A Bíráló Bizottság döntéseit egyszerű szótöbbséggel hozza, munkájáról a jogi szakértő folyamatos jegyzőkönyvet vezet.
* A Bíráló Bizottság munkája nem nyilvános.
* A díjazásra vagy megvételre alkalmasnak nyilvánított pályaművet a Bíráló Bizottság a zárójelentés elkészítését megelőzően a településfejlesztésért és településrendezésért felelős miniszter rendelkezésére bocsátja, hogy az előzetes településképi hozzájárulást megadja (310/2015. (X. 28.) Korm. rendelet 25. § (3a)-(3d)).
* A Bíráló Bizottság a pályázattal kapcsolatos írásbeli összegzést zárójelentésben rögzíti, azt a Bíráló Bizottság tagjainak aláírása után átadja a Kiírónak, aki az abban foglaltak alapján teszi közzé a tervpályázat eredményéről vagy eredménytelenségéről szóló tájékoztatót.
* A Bíráló Bizottság döntése végleges, a döntés ellen fellebbezni nem lehet.
* A Bíráló Bizottság szakértői tanácsadói feladatokat látnak el, szavazati joggal nem rendelkeznek.

# A TERVPÁLYÁZAT LEBONYOLÍTÁSA

## Pályázat meghirdetése

A Pályázat az Elektronikus Közbeszerzési Rendszer (továbbiakban: EKR), illetve a Tender Electronic Daily (TED), valamint a Közbeszerzési Értesítő felületein kerül meghirdetésre.

## Pályázati jelentkezés

A Pályázó az EKR-en történő regisztrációjával jelentkezik.

A tervpályázat során történő jelentkezéshez, kommunikációhoz és a pályaművek benyújtásához az EKR további részletes technikai tájékoztatót ad. / <https://ekr.gov.hu/portal/tamogatas> /

## Dokumentáció beszerzése

Ajánlatkérő a tervpályázati kiíráshoz kapcsolódó tervpályázati dokumentációt a pályázók számára elektronikus úton korlátlanul és teljeskörűen, térítésmentesen teszi hozzáférhetővé a Kbt. 39. §-ában és az EKR rendeletben foglaltaknak megfelelően az EKR-ben.

A letöltött dokumentumok kizárólag a pályamű elkészítésére, a tervpályázat során használhatóak fel.

## Helyszíni szemle

A Kiíró **2023. február 7. napján 11:00 órai kezdettel** helyszíni szemlét tart.

**Találkozó:**

Ranolder János Római Katolikus Általános Iskola

8360 Keszthely, Kossuth L. u. 75.

A szemlén a Kiíró képviselője a helyszínnel kapcsolatos tájékoztatást tart, majd az érdeklődők a helyszínt megtekinthetik. Ajánlatkérő a helyszíni szemlét nem konzultációs jelleggel biztosítja, az érdeklődők az ott tapasztaltakkal kapcsolatos kérdéseiket az alábbiak szerint tehetik fel.

## Kérdések és válaszok

A tervpályázatra jelentkező regisztrált Pályázók a kiírással és a pályázattal kapcsolatban felmerülő kérdéseket **2023 február 10. napjáig** az EKR honlapján lévő kommunikációs felületen tölthetik fel.

A határidőben feltöltött kérdéseket a Kiíró, illetve a nevében eljáró Bíráló Bizottság **2023 március 3. napjáig** megválaszolja, és az összes kérdést, valamint az azokra adott válaszokat az EKR honlapra feltölti, amelyről értesítést kap a pályázó. A kérdésekre adott válaszok és a feltöltött kiírás kiegészítések a dokumentáció részét képezik.

## A pályázati dokumentáció véglegesítése

A Kiíró legfeljebb a kérdések megválaszolásának időpontjáig a bírálati szempontok és az alkalmassági követelmények kivételével a dokumentáció részletes programjának tartalmát módosíthatja, az adatokat kiegészítheti, illetve a tervpályázat lefolytatásától visszaléphet.

## A pályaművek benyújtása

A pályaműnek a pályaművek benyújtására nyitva álló határidő lejártának időpontjáig kell elektronikusan beérkeznie a pályázati kiírásban meghatározott elektronikus internetcímre. A beérkezés időpontjáról az EKR visszaigazolás küld.

A határidőben elektronikusan benyújtott pályaművek bontására az elektronikus közbeszerzés részletes szabályairól szóló kormányrendelet az ajánlatok bontására vonatkozó rendelkezései megfelelően alkalmazandóak

.

|  |
| --- |
| **A pályázati anyagok beérkezési határideje: 2023. április 13. 11:00 óra** |

# A PÁLYAMŰVEK DÍJAZÁSA

## Díjazás

A pályaművek díjazására és megvételére szánt összeg: bruttó 12 000 000 Ft

A díjazás legnagyobb összege: bruttó 6 000 000 Ft

A díjazás vagy megvétel legkisebb összege: bruttó 1 000 000 Ft

A Bíráló Bizottság a beérkezett pályaművek minősége alapján a fenti értékhatárok között határozza meg a díjak és a megvételek összegét.

A díjak és a megvételek céges Pályázó esetében a törvényben meghatározott mértékű ÁFÁ-t, magánszemély esetén személyi jövedelemadót (SZJA) tartalmaznak és adóköteles bevételek.

A Bíráló Bizottság megfelelő színvonalú pályaművek beérkezése esetén a teljes rendelkezésre álló összeget kiadja és törekszik arra, hogy egy győztes Pályázót hirdessen ki.

A Bíráló Bizottság eredménytelennek minősíti a pályázatot, ha egy pályaművet sem talál díjazásra vagy megvételre alkalmasnak, akkor a 310/2015. (X.28.) Korm. rendeletben foglaltak szerint jár el: „*310/2015. (X.28.) Korm. rendelet 29. § (4) A pályaművek díjazására és megvételére előirányzott összeg csak abban az esetben csökkenthető, ha a tervpályázatot a bírálóbizottság a hasznosíthatóság szempontjából csökkent értékűnek minősíti*”.

## A tervpályázat eredményhirdetése

A Bíráló Bizottság döntése alapján Ajánlatkérő pályázat eredményét tervezetten a pályaművek benyújtására nyitva álló határidő lejártától számított 60 napon belül kihirdeti. Ajánlatkérő a pályázati díjakat, illetve a megvételeket a díjazott művek szerzőinek (vagy azok meghatalmazottjainak) legkésőbb az eredményhirdetést követő 30 napon belül átutalással kifizeti.

Az eredményhirdetés ideje: Az eredményhirdetés pontos időpontját a Ajánlatkérő később határozza meg, és az EKR-en teszi közzé legalább az eredményhirdetés időpontját megelőző 5 nappal. A pályázat eredményhirdetésére Ajánlatkérő a Bíráló Bizottság tagjait, a díjazott és megvételt nyert pályaművek szerzőit köteles meghívni**.**

Az eredményhirdetés helye: Ajánlatkérő később határozza meg, és az EKR-en teszi közzé legalább az eredményhirdetés időpontját megelőző 5 nappal.

Kiíró a Magyar Építész Kamara vonatkozó előírásai szerint a pályázat eredményét közzéteszi a Magyar Építész Kamara honlapján is.

A zárójelentés egy-egy példányát az eredményhirdetésen a jelenlévő pályázóknak az átvétel igazolása mellett Ajánlatkérő átadja, valamint az eredményhirdetést követő harminc napon belül mindazok részére megküldi az EKR rendszeren, akik az eredményhirdetésen nem jelentek meg, de tervpályázati eljárásban való részvétel iránt érdeklődtek. A tervpályázat nyilvános bemutatásának időpontjáról és helyéről a pályázókat a Kiíró az EKR-ben, illetve a pályázati honlapon közzétett információ útján értesíti.

A pályázó – a titkosság feltételeinek betartásával – a pályaművéhez csatoltan nyilatkozatban megtilthatja a díjazásban vagy megvételben nem részesült pályaművének nyilvánosságra hozatalát.

## A pályaművek és felhasználásuk

A díjazott és megvételt nyert pályaművek a Kiíró tulajdonába kerülnek, aki további ellenszolgáltatás nélkül azokat felhasználhatja a szerzői jogi védelemre vonatkozó előírások betartásával. A díjazott és megvételben részesült pályaművek szerzői a pályaművük beadásával a szerzői művükre vonatkozó korlátlan, kizárólagos, minden felhasználási módra kiterjedő felhasználási engedélyt megadják, mely magában foglalja a tervek átdolgozására, illetve tovább tervezésére vonatkozó jogot is. Pályázónak a fenti feltételek elfogadásáról a benyújtott Pályaművéhez csatoltan nyilatkozni kell.

## A tervezési szolgáltatás megrendeléséhez szükséges Kiírói feltételek

A Kiíró a tervpályázat lefolytatását követően a Bíráló Bizottság javaslata alapján tervezői szolgáltatásra vonatkozó szerződést kíván kötni oly módon, hogy a tervpályázatot követő hirdetmény nélküli tárgyalásos közbeszerzési eljárásra a javasolt pályázókat meghívja. A Bíráló Bizottság javaslata alapján az első díjazott kerül felhívásra.

A Kiíró fenntartja magának a jogot, hogy a tervpályázat eredményei alapján tervpályázatot követő hirdetmény nélküli, tárgyalásos közbeszerzési eljárás közbeszerzési dokumentumait a hatályos közbeszerzési jogszabályoknak megfelelő tartalom kialakítása érdekében a jelen tervpályázatban megjelölt tervezési programhoz képest tovább részletezze, különösen azzal a céllal, hogy a beruházási és üzemeltetési költségeket optimalizálja.

A Kiíró a hatályos jogszabályok szerinti energiahatékonysági, fenntarthatósági, akadálymentesítési, örökségvédelmi követelményeknek megfelelő tervezést alapkritériumként veszi figyelembe. További igény a későbbi tervezés során a BIM épületinformációs rendszer használata.

A Kiíró tájékoztatja a pályázókat, hogy olyan szakmai kompetenciákat fog megkövetelni a közbeszerzési eljárásban, mely biztosítja, hogy a közbeszerzési eljárás eredményeképpen megkötésre kerülő szerződés megkötésének időpontjára legalább az alábbi a 266/2013. (VII. 11.) Korm. rendelet 1. mellékletben meghatározott tervezési jogosultságok álljanak rendelkezésre, saját alkalmazotti jogviszonyban, vagy alvállalkozóként:

* Építészeti tervezési terület: É
* Tartószerkezeti tervezési szakterület: T
* Építmények gépészeti tervezése szakterület: G-
* Építményvillamossági tervezési szakterület: V
* Épületenergetikai szakértői részszakterület: SZÉS6

Az alábbi szakágak közül a felsorolt jogosultságok legalább egyikével rendelkeznie szükséges a tervezőcsapatnak:

* Táj – és kertépítészeti tervezési terület: K, TK,
* Közlekedésmérnök tervező: KÉ-K-, TKÖ
* Közmű tervező: TV-, TE, TH, VZ-TEL

A Kiíró a hirdetmény közzététele nélküli tárgyalásos közbeszerzési eljárás megindításáig a megkövetelt tervezői szakmai kompetenciákat bővítheti, pontosíthatja, módosíthatja, illetve beszerzés tárgyára figyelemmel a szakmai alkalmassághoz megkövetelt referencia keretében előírhatja olyan referencia benyújtását, mely oktatási, illetve közhasználatú épület felújításának/építésének tervezésére vonatkozik.

A hirdetmény közzététele nélküli, tárgyalásos közbeszerzési eljárás keretében Kiíró elő kívánja írni az alábbi alkalmassági követelményeket:

Alkalmatlan az ajánlattevő, ha nem rendelkezik az eljárást megindító felhívás feladásától visszafelé számított hat évben (azaz 72 hónapban, a vizsgált időszak alatt befejezett, de legfeljebb kilenc éven belül megkezdett) az előírásoknak, valamint a szerződésnek megfelelően teljesített legalább 1 db olyan referenciával, mely olyan szerződés(ek)ből származik, melynek keretében legalább 1000 m2 szintterülettel rendelkező műemlék épület felújításának generáltervezése történt.

* Alkalmatlan az ajánlattevő, ha nem rendelkezik az eljárást megindító felhívás feladásától visszafelé számított három évben (azaz 36 hónapban, a vizsgált időszak alatt befejezett, de legfeljebb hat éven belül megkezdett) az előírásoknak, valamint a szerződésnek megfelelően teljesített legalább 1 db olyan referenciával, melynek keretében legalább 2000 m2 szintterülettel rendelkező oktatási intézmény felújításának és/vagy átépítésének generáltervezése történt

Alkalmatlan az ajánlattevő, amennyiben nem rendelkezik legalább 1 fő szakemberrel, aki a 266/2013. (VII.11.) Korm. rendelet szerinti - É - vagy azzal egyenértékű – jogosultsággal vagy a jogosultság megszerzéséhez szükséges végzettséggel és szakmai tapasztalattal, valamint 36 hónap vezető tervezői, és minimum 1 db műemlék felújítás tervezése, valamint 1 db fedett, legalább 3000 m2 nagyságú sportlétesítmény és/vagy uszoda tervezésére vonatkozó szakmai tapasztalattal bír. Ajánlatkérő a jogosultság megszerzéséhez szükséges végzettség és gyakorlat vonatkozásában elfogadja az egyenértékű végzettségeket is.

* Alkalmatlan az ajánlattevő, amennyiben nem rendelkezik legalább 1 fő szakemberrel, aki a 266/2013. (VII.11.) Korm. rendelet szerinti - É - vagy azzal egyenértékű – jogosultsággal vagy a jogosultság megszerzéséhez szükséges végzettséggel és szakmai tapasztalattal, valamint 36 hónap tervezői gyakorlattal, és 1 db legalább 5000 m2 szintterületű közhasználatú létesítmény generáltervezése során, LOD 300 részletezettségű BIM-modell készítésének szakmai tapasztalatával rendelkezik. Ajánlatkérő a jogosultság megszerzéséhez szükséges végzettség és gyakorlat vonatkozásában elfogadja az egyenértékű végzettségeket is.

A tervpályázati eljárást követő szolgáltatás (tervezés)tervezett ütemezése:

* Vázlatterv (szerződéskötéstől számítva): 75 nap
* Engedélyezési terv (vázlatterv Megrendelő általi elfogadásától számítva – feltételezve a Helyi Építési Szabályzat szükség szerinti módosításának hatályba lépését) 90 nap
* Kiviteli terv (építési engedély kiadásától számítva) 150 nap

# BENYÚJTANDÓ MUNKARÉSZEK

## Formai követelmények

A pályaműveket 1 példányban elektronikusan kell benyújtani tervpályázat honlapján az 5.1.2 pontban megjelölt formátumban.

A formai követelményektől való eltérés esetén a Bíráló Bizottság dönt a megfelelőségről.

A pályázó felelőssége, hogy a kiírásban rögzített technikai paraméterek betartásával készítse el a pályamű digitális változatát. Pályázó elfogadja, hogy a lebonyolító nem felel azért, ha informatikai rendszerein a beadott pályázati anyag egyáltalán nem, vagy csak hibásan jeleníthető meg. Ennek következményeit a pályázó viseli.

A **pályaművek tervlapjait és a műszaki leírást magyar nyelven** kell elkészíteni. Kiíró más nyelv használatát nem teszi lehetővé.

#### Az elektronikus pályaműre vonatkozó követelmények

A feltöltött pályamű részét képező dokumentáció Windows (7-10) keretrendszerben megnyitható kell legyen. A pályaműben csak az alábbi fájlok lehetnek, amelyeket az itt meghatározott módon kell elnevezni:

* Tervlapok A1/A0 (.pdf formátumban egyben összefűzve); elnevezés: 1.pdf,
* Műszaki leírás (álló A4 .pdf és álló A4 .doc vagy docx formátumban); elnevezés: 2.pdf és 2.doc,
* Pályázati űrlap (.xlsx és .pdf); elnevezés: 3.xlsx és 3.pdf,
* Látványtervek minimum 300 dpi felbontással, min. A3 méretű, egyben összefűzött pdf formátumban, elnevezés: 4.pdf,
* A pályázó további vizualizációs dokumentumot is beadhat elektronikus formában. Elnevezés: 5\_1.jpg vagy 5\_1.pdf vagy 5\_1.mp4 (1080p), stb.

A teljes digitális adatállomány összesített maximális mérete 1 GB.

Az elektronikus úton beadott fájlokból minden háttér információt (szerző, utoljára módosította, stb.) el kell távolítani. Ez teljes mértékben a Pályázó felelőssége, ennek elmulasztása a Pályázó kizárását vonhatja maga után.

## Tartalmi követelmények

#### Tervlapok részletes tartalmi követelményei (Építészeti vázlatterv):

Az alábbi tartalmi követelmények az egyes tervlapok minimálisan igényelt információit tartalmazzák. A fekvő vagy álló formátum nem meghatározott, az egyes tervlapokon a minimum követelmények mellett egyéb rajzok, magyarázó ábrák, információk, látványok elhelyezhetők. Amennyiben a tervezett épület(ek) geometriája igényli, a tervlapok tartalma módosítható. Maximálisan 7 db (legfeljebb A0 841 mm x 1189 mm lapok ) tervlap adható be.

* Helyszínrajz 1:1000: A helyszínrajz tartalmazza a fő területi összefüggéseket, a gépkocsi- és gyalogosútvonalakat.
* Helyszínrajz 1:500: A helyszínrajz tartalmazza a tervezési terület részletes bemutatását. Két különböző irányú terepmetszet javasolt. Az épületek tetőfelülnézeti vagy vezérszinti alaprajzzal legyenek ábrázolva.
* Jellemző eltérő szinti alaprajzok 1:500,
* Főbb egységek (Meglévő iskolaépület, • Iskola esetleges bővítési lehetősége, védett sörgyári épületek, Pince felújítása, multifunkciós tornaterem és uszoda, Udvar – zöldfelület) alaprajzai 1:200,
* Minimum két eltérő irányú metszet 1:500, metszetrészlet 1:200,
* Összes utcai homlokzat, illetve jellemző belső oldali homlokzatok 1:500, homlokzatrészlet 1:200,
* Minimum 6 db külső és 6 db belső látványterv, alább részletezve.

#### Külső látványtervek:

* a látványtervek szabadon megválasztott technikával készíthetők, az épületegyüttes feltárására jellemző nézőpontokból

#### Belső látványtervek:

* a látványtervek szabadon megválasztott technikával készíthetők, az épületegyüttes legfontosabb belső tereinek, térkapcsolatainak bemutatására alkalmas nézőpontokból

#### A műszaki leírás részletes tartalmi követelményei

Az A4-es formátumban beadandó műszaki leírás fejezetei és javasolt terjedelmük a következők:

Címlap, tartalomjegyzék

Bevezető: Tervezési alapgondolat, összefoglaló

1. fejezet: Területalakítási, épület elhelyezési és építészeti koncepció.

2. fejezet: Funkcionális kialakítás

3. fejezet: Gazdaságosság

4. fejezet: Építészeti értékteremtés, belsőépítészeti-, építészeti formálás, anyaghasználat, műszaki igényszint megfogalmazása, oktatás technológia,

Magyarázó ábrák

Pályázati űrlap (helyiségprogram, energetikai alapadatok, költségbecslés)

A MŰSZAKI LEÍRÁS fent részletezett formai és tartalmi követelménnyel megadott dokumentum. Ha a beadott pályaterv a szerző szabadalmi oltalom vagy szabadalmi bejelentés alatt álló műszaki megoldását tartalmazza, úgy erről – a megoldás tartalmának megnevezése nélkül – a műleírás elején kell a szerzőnek nyilatkoznia.

A műleírás maximális terjedelme 20 oldal, amely nem tartalmazza a magyarázó ábrákat és a pályázati űrlapot, melyek külön csatolandók.

Egy darab A4-es oldalon legfeljebb 44 sorban, (szóközökkel) 4000 karakter, Arial 11-es betűnagyságban szerepeljen. Amennyiben a Pályázó a dokumentum végén mellékletként helyez el magyarázó ábrákat, akkor a szövegben megfelelő hivatkozással legyenek beazonosíthatóak.

## Titkosság

A tervpályázat titkos. A pályaművet tartalmazó elektronikus dokumentációban, semmilyen titkosságot sértő felirat, jel, név, cégnév, beazonosíthatóságot elősegítő elem nem lehet. A pályamű semmilyen, a szerzők vagy azok munkahelyére vonatkozó utalást nem tartalmazhat.

Az elektronikus úton beadott fájlokból minden háttér információt (szerző, utoljára módosította, stb.) el kell távolítani. Ez teljes mértékben a Pályázó felelőssége, ennek elmulasztása a Pályázó kizárását vonhatja maga után.

A titkossági szabályokat megszegő pályaművet a Bíráló Bizottság kizárja.

# BÍRÁLATI SZEMPONTOK

## Építészeti értékteremtés, környezetalakítás

## Az építészeti minőséget és egyedi építészeti megjelenést biztosító kompozíciós elvek és részletmegoldások alkalmazása, figyelemmel a műemléki védettségű és helyi védelem alatt álló épületek minőségi felújítására, hosszútávon történő fenntarthatóságukra, új funkciókkal való ellátására és a kortárs épületekkel való harmonikus megjelenésre.

## A műszaki megvalósíthatóság, a szerkezetileg ésszerű, de egyedi minőséget biztosító megoldások alkalmazása a pályázat karakterével arányos mértékben.

1. A pályaművek válogatásánál szempont lesz a Ranolder János Katolikus Általános Iskola szellemiségéhez és közösségteremtő elveihez kapcsolódó funkcionális megfelelés, valamint a térszervezési elvekhez való kapcsolódás minősége, értékelik a területrendezési koncepciót, az ingatlan megközelítési módját, az iskola épület és az új funkciók közötti térbeli kapcsolatot, az építészeti karaktert és összhatást, az anyaghasználatot, a fenntarthatóságot, valamint a táj -és kertépítészeti megoldásokat.

## Funkcionális kialakítás

## A programnak és az összetett funkcionális követelményeknek való megfelelés. A volt sörgyár műemléki épületének közösségi használatának biztosítása.

1. A tervpályázati mű kidolgozottsága, ezen belül fontos a műszaki tartalom egyértelmű megfogalmazása.

## Gazdaságosság

1. A tervpályázati mű innovatív, ötletgazdag megfogalmazása mellett költséghatékony szerkezeti megoldásokkal és visszafogott anyaghasználattal bírjon.
2. A pályázat gazdaságos terület használatot és beépítést biztosítson, ezzel párhuzamosan magas zöldfelületi arányt.
3. A tervezett létesítmény hosszútávú fenntarthatósága kedvező üzemköltségek mellett biztosított legyen.

## Igazodás a környezethez

Pozitívan értékelhető az a megoldás:

1. ahol az épületegyüttes közlekedési rendszere, az iskolai és külsős látogatók által használt megközelítési irányok egyszerűek és áttekinthetők, valamint megfelelnek a vagyonvédelmi és biztonságtechnikai elvárásoknak is.
2. ahol a tervezett épületegyüttes összhatása, tömegeinek aránya illeszkedik a környezeti adottságokhoz, beépítési léptékhez, ugyanakkor hozzásegít a Reischl-örökség bemutatásához, fenntartásához, és az új életre kelő műemléki épületek az új funkciókkal új élményeket is adjon a használóinak. A Keszthely történelmi városközpontjához illeszkedő tömeg és épületforma kiemelt jelentőséggel bír.

# A TERVEZÉSI FELADAT ISMERTETÉSE

A Ranolder János Katolikus Általános Iskola gépészeti és elektromos rendszereinek teljeskörű felújítása, átalakítása a hosszú távú fenntarthatóság jegyében, megújuló energiák feltérképezése, használatuk nem csak a jogszabályi előírások mértékéig, azaz 25% megújuló energia részarány biztosításáig, de azon túl is, annak érdekében, hogy az épület üzemeltetési költsége minél alacsonyabb legyen.

Megvizsgálandó a gázenergia használatától való mentesség feltételrendszere, a gázenergia megújulókkal való kiváltásának lehetőségei, feltételei.

Az épület belső térstruktúrájának szükség szerinti átalakítása, a telek összevonással kialakuló új területek beépíthetőségének vizsgálata, új funkciók a Reischl – féle sörgyári épületek felhasználásával biztosíthatók.

Új bejárat, zsibongó, új kiss & ride parkoló létesítése a bejárat(ok)hoz közel.

Új, korszerű melegítőkonyha tervezése, a szükséges nagyságú étkezővel együtt. A melegítőkonyha gazdasági bejárata a személybejáratoktól való szeparált elhelyezése elengedhetetlen.

A Helyi Építési Szabályzat módosítás

A pályamű részeként - amennyiben szükséges - a Helyi Építési Szabályzat módosítási javaslatot is szükséges megfogalmazni figyelembe véve a jogszabályi és rendeleti környezet adta lehetőségeket. A volt kertmozi övezeti besorolásának és/vagy építési hely kontúrjának módosítási javaslatának kidolgozása a pályázó feladatát képezi, amennyiben az általa tervezet épület/épületegyüttes a jelenlegi szabályozáshoz nem illeszthető.

Megvizsgálandó ezen funkciók a területen máshol való elhelyezhetősége, használhatósága, megközelíthetősége akár az iskola, akár a külső területek felől.

A vegyes (iskola és külsős felhasználók) használatú sportlétesítmények maximális létszámú használati esetére méretezett terepszint alatti parkoló létesítése, a belső megközelítések tiszta, átlátható módon való megtervezése alapkövetelmény, ugyanakkor meg kell felelni a tűzvédelmi és kiürítési előírásoknak is.

A műemléki védettségű sörházból és a terepszintről megközelíthető pincerendszer teljes felújítása, új, közösségi és oktatási célú hasznosítása szintén fontos szempont.

A belső udvar/kert magas szintű tájépítészeti megoldása, közösségi térré fejlesztése a feladat részét képezi.

A felújítási, bővítési munkák megkezdését év kezdetre célszerű ütemezni, ekkorra oktatási célra igénybe vehető – bérelhető - ideiglenes oktatási épületet kell találni, ahol a teljes tanuló létszám elhelyezést nyerhet arra a másfél –két évre, amíg a felújítási munkák tartanak az épületen.

# Mellékletek